UTV PRI Trnavskej univerzite - Učebný plán

**Univerzita tretieho veku – ak. rok 2024/2025**

Katedra občianskeho a obchodného práva PF TU - Katedra dejín práva PF TU – Ústav klinického vzdelávania

**Vzdelávací program: Dedičské a rodinné právo**

**(jednoročný vzdelávací program)**

**Zabezpečujú:**

JUDr. Róbert Dobrovodský, PhD., LL.M. (Tübingen) univ. doc.

JUDr. Dana Macášková

JUDr. Ing. Dominika Moravcová, MBA

JUDr. Jozef Kolárik, PhD.

Mgr. Peter Mészáros, PhD.

Tento prakticky zameraný špecializovaný kurz Univerzity tretieho veku sa v zimnom semestri venuje témam z oblasti rodinného práva a v letnom semestri dedeniu.

Poslucháči sa v rámci otázok spojených s rodinným právom zoznámia s obsahom bezpodielového spoluvlastníctva manželov, jeho modifikáciami či prípadným zrušením za trvania manželstva, ako aj jeho vysporiadaním po zániku manželstva. Pedagógovia ponúknu pohľad na inštitút manželstva, resp. pohľad na rodinu v Slovenskej republike a porovnajú ho s vývojom a nahliadaním na rodinu v iných krajinách. Poslucháči sa ďalej oboznámia aj s druhmi vyživovacích povinností a predpokladmi ich uplatnenia. Obsahom kurzu bude aj oboznámenie sa s úpravou práv a povinností k deťom po rozvode, možnosťami tejto úpravy vrátane možnosti styku dieťaťa s inou blízkou osobou než rodičom. Uvedené oblasti budú rozoberané tiež na pozadí aktuálnej rozhodovacej praxe súdov.

Poslucháči sa oboznámia so základnými inštitútmi dedičského práva, získajú prehľad o osude majetku zomrelého (poručiteľa). V rámci kurzu nadobudnú aj základnú orientáciu v dedení zo zákona, zo závetu a riešením konkrétnych prípadov dedičského práva si budú nadobudnuté vedomosti môcť samostatne precvičiť. Program taktiež reflektuje na oboznámenie sa účastníkov s činnosťou notára ako súdu prvej inštancie v konaní o dedičstve, so získaním základného prehľadu aj s prácou, ako sú listy vlastníctva, pozemkovoknižné vložky a inými podkladmi, ktoré vytvárajú majetkový substrát súvisiaci s dedičským konaním. Súčasťou vzdelávacieho procesu bude aj možnosť diskusie s notárom, ktorá sa týka dedičského práva a dedičskej agendy.

**zimný semester (rodinné právo)**

**1. Určenie rodičovstva** -Mgr. Peter Mészáros, PhD.

**2. Vyživovacie povinnosti** - JUDr. Róbert Dobrovodský, PhD., LL.M. (Tübingen) univ. doc.

**3. Bezpodielové spoluvlastníctvo manželov** -Mgr. Peter Mészáros, PhD.

**4. Prípadová štúdia z rodinného práva 1** - JUDr. Dana Macášková

**5. Prípadová štúdia z rodinného práva 2** - JUDr. Dana Macášková

**6. Rodinnoprávne vzťahy s cezhraničným prvkom** -JUDr. Ing. Dominika Moravcová, MBA

**7. Surogačné materstvá v kontexte práva EÚ a Európskeho dohovoru o ľudských právach** -JUDr. Ing. Dominika Moravcová, MBA

**letný semester (dedičské právo)**

**1. Pojem dedičského práva, pramene dedičského práva, predpoklady dedenia, odmietnutie dedičstva, dedičská nespôsobilosť** - JUDr. Jozef Kolárik, PhD.

**2. Majetok poručiteľa (bezpodielové spoluvlastníctvo manželov, majetok nepodliehajúci režimu bezpodielového spoluvlastníctva manželov a jeho dedenie, zodpovednosť dedičov za dlhy poručiteľa), dedenie zo zákona, dedičské skupiny, započítanie darov za života poručiteľa v konaní o dedičstve** - JUDr. Jozef Kolárik, PhD.

**3. Riešenie praktických prípadov z dedičského práva - dedičské skupiny, stanovenie dedičských podielov podľa dedenia zo zákona a spoluvlastníckych podielov vzhľadom k majetku poručiteľa** - JUDr. Jozef Kolárik, PhD.

**4. Dedenie zo závetu, náležitosti závetu, formy závetu, zrušenie závetu, vydedenie, neopomenuteľní dedičia, relatívna a absolútna neplatnosť závetu, riešenie konkrétnych prípadov z dedičského práva** - JUDr. Jozef Kolárik, PhD.

**5. Činnosť notára ako súdneho komisára v konaní o dedičstve (úkony súdu a notára po smrti poručiteľa, zisťovanie majetku zomrelého, účastníci konania o dedičstve, dedičské pojednávanie - nemajetnosť, majetok nepatrnej hodnoty, ukončenie dedičského konania vydaním uznesenia)** - JUDr. Jozef Kolárik, PhD.

**6. Dodatočné konanie o dedičstve, náležitosti návrhu tzv. novoobjaveného majetku po skončení dedičského konania. List vlastníctva a pozemkovoknižné vložky** - JUDr. Jozef Kolárik, PhD.

**7. Úkony za života fyzickej osoby (prevody nehnuteľností, vybrané typy zmlúv - kúpna zmluva, darovacia zmluva, zámenná zmluva, zaopatrovacia zmluva, vecné bremeno) a úkony pre prípad smrti. Diskusia s notárom k danej problematike a k obsahu kurzu** - JUDr. Jozef Kolárik, PhD.